Қонақүйлер мен кафелер қашан ашылады?
"Қонақүйлер мен кафелер қашан ашылады?" | "https://abai.kz/post/112501"
TITLE: Қонақүйлер мен кафелер қашан ашылады?
URL: https://abai.kz/post/112501
META: "Қонақүйлер мен кафелер қашан ашылады?" | "https://abai.kz/post/112501"
DATE: 13.05.2020
AUTHOR(s): Abai.kz
TOTAL WORDS: 140
TEXT: Қазақстанда 18 мамырдан бастап кафелер, асханалар мен қонақ үйлер жұмыс істейді. 13 мамырда Премьер-Министрдің орынбасары Ералы Тоғжановтың төрағалығымен коронавирустың таралуын болдырмау жөніндегі ведомствоаралық комиссияның отырысында экономиканы қалпына келтіруге және жұмыспен қамтуға бағытталған бірқатар нақты шешімдер қабылданды. 2020 жылдың 18 мамырынан бастап келесі іс-шараларға рұқсат етіледі: - қонақүй кешендері; - 30 орынға дейін тамақтану орындары; - санитарлық талаптарға сәйкес жазғы алаңдары бар ашық ауада жұмыс жасайтын қоғамдық тамақтандыру орындары. Сонымен қатар, ағымдағы жылғы 18 мамырдан бастап жалпы ғимарат көлемінің 30 пайызын ғана толтыра отырып санитарлық нормаларды сақтаумен діни құлшылық жасау нысандары жұмысқа кіріседі. 2020 жылғы 1 маусымнан бастап Мемлекеттік бас санитарлық дәрігердің талаптарын сақтауды ескере отырып, кезең-кезеңмен ішкі теміржол қатынасын жандандыру жоспарланып отыр. Билеттер 2020 жылғы 15 мамырдан сатыла бастайды. Сонымен қатар, шетелдегі Қазақстан азаматтарын елге қайтару мәселелері қаралды. Отырыс қорытындысы бойынша Премьер-Министрдің орынбасары Е. Тоғжанов бірнеше нақты тапсырмалар берді. Abai.kz
